CELEX: 52000PC0760
Language: da
Date: 2000-12-04
Title: Forslag til Rådets afgørelse om undertegnelse på Det Europæiske Fællesskabs vegne af De Forenede Nationers konvention om bekæmpelse af grænseoverskridende organiseret kriminalitet og tilhørende protokoller om bekæmpelse af menneskehandel, navnlig med kvinder og børn, og smugling af indvandrere til lands, til vands og i luften

Avis juridique important

|

52000PC0760

Forslag til Rådets afgørelse om undertegnelse på Det Europæiske Fællesskabs vegne af De Forenede Nationers konvention om bekæmpelse af grænseoverskridende organiseret kriminalitet og tilhørende protokoller om bekæmpelse af menneskehandel, navnlig med kvinder og børn, og smugling af indvandrere til lands, til vands og i luften  /* KOM/2000/0760 endelig udg. */  

Forslag til RÅDETS AFGØRELSE  om undertegnelse på Det Europæiske Fællesskabs vegne af De Forenede Nationers konvention om bekæmpelse af grænseoverskridende organiseret kriminalitet og tilhørende protokoller om bekæmpelse af menneskehandel, navnlig med kvinder og børn, og smugling af indvandrere til lands, til vands og i luften(forelagt af Kommissionen)BEGRUNDELSEEfter henstillinger fra Kommissionen har Rådet givet Kommissionen bemyndigelse til at forhandle om udkastet til De Forenede Nationers konvention om bekæmpelse af grænseoverskridende organiseret kriminalitet [1] og de tre tilhørende protokoller om bekæmpelse af menneskehandel, navnlig med kvinder og børn, smugling af indvandrere til vands, til lands og i luften [2] samt fabrikation og ulovlig handel med skydevåben og ammunition [3], for så vidt angår de områder, der er omfattet af Fællesskabets kompetence.[1]   Afgørelse af 2. maj 2000.[2]   Afgørelse af 14. februar 2000.[3]   Afgørelse af 31. januar 2000.Forhandlingerne om disse instrumenter er afsluttet, med undtagelse af protokollen om ulovlig handel med skydevåben. Forhandlingerne om konventionen om organiseret kriminalitet blev afsluttet på det 10. møde i Wien den 17. til 28. juli, mens man nåede til enighed om de to protokoller om menneskehandel og smugling af indvandrere på det 11. møde den 2.-27.  oktober 2000.I Rådets forhandlingsdirektiver til Kommissionen var forberedelsen af Fællesskabets tiltrædelse af konventionen og dens protokoller tillagt stor vægt på baggrund af Fællesskabets kompetence vedrørende nogle bestemmelser i disse instrumenter.Kommissionen har forhandlet sig frem til udkast til konvention og protokoller, som en regional organisation til økonomisk integration, som f.eks. Det Europæiske Fællesskab, kan tilslutte sig.Hvad angår de øvrige aspekter af forhandlingerne, synes de målsætninger, Rådet opstillede i sine forhandlingsdirektiver, ligeledes at være opfyldt. Konventionen indeholder foranstaltninger til avanceret bekæmpelse af hvidvaskning af penge (artikel 4 a), som er i overensstemmelse med EU's hidtidige resultater med at forebygge udnyttelse af det finansielle system til hvidvaskning af penge, og der henvises i de forberedende dokumenter, der ledsager protokolteksten, til de standarder, der blev fastsat af den finansielle aktionsgruppe vedrørende hvidvaskning af penge.Protokollerne om menneskehandel og smugling af indvandrere indeholder de samme bestemmelser om, hvilke foranstaltninger man skal træffe ved grænserne (artikel 4 i protokollen om menneskehandel, artikel 9 i protokollen om smugling af indvandrere). I overensstemmelse med forhandlingsdirektiverne er disse bestemmelser forenelige med EU's hidtidige resultater, især artikel 26 i konventionen om gennemførelsen af Schengen-aftalen af 14. juni 1985, og de  åbner mulighed for at styrke samarbejdet mellem grænsekontrolmyndighederne. Desuden indeholder de to protokoller en identisk artikel, hvori signatarerne forpligtes til at afprøve lovligheden og gyldigheden af rejse- eller identifikationspapirer, der er udstedt i deres navn, som man har mistanke om har været benyttet i forbindelse med menneskehandel eller smugling af indvandrere (artikel 9 a i protokollen om menneskehandel, artikel 13 i protokollen om smugling af indvandrere).Undertegnelsen af konventionen og dens protokoller vil finde sted i Palermo den 12.-15.  december 2000.Da medlemsstaterne har givet udtryk for, at de vil undertegne disse instrumenter, så snart der åbnes mulighed herfor i Palermo, er det vigtigt, at Det Europæiske Fællesskab også får denne mulighed. Formandskabet bør derfor udpege personer, der kan undertegne konventionen om organiseret kriminalitet og de tilhørende protokoller på vegne af Det Europæiske Fællesskab.Kommissionens forslag til Rådets afgørelse indeholder en artikel, der giver Rådets formand bemyndigelse til at udpege personer, der på Det Europæiske Fællesskabs vegne kan undertegne konventionen om bekæmpelse af grænseoverskridende organiseret kriminalitet samt de tilhørende protokoller om bekæmpelse af menneskehandel og smugling af indvandrere.Forslag til RÅDETS AFGØRELSE om undertegnelse på Det Europæiske Fællesskabs vegne af De Forenede Nationers konvention om bekæmpelse af grænseoverskridende organiseret kriminalitet og tilhørende protokoller om bekæmpelse af menneskehandel, navnlig med kvinder og børn, og smugling af indvandrere til lands, til vands og i luftenRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 47, 62, nr. 2, litra a), 63, første afsnit, nr. 3, litra b), 95 sammenholdt med artikel 300, stk. 2, første afsnit,under henvisning til Kommissionens forslag, ogud fra følgende betragtninger:(1) Kommissionen har på Fællesskabets vegne forhandlet sig frem til konventionen og de to tilhørende protokoller, der er omfattet af Fællesskabets kompetence, efter at have fået bemyndigelse hertil af Rådet.(2) Rådet har ligeledes bemyndiget Kommissionen til at forhandle om Fællesskabets tiltrædelse af disse internationale aftaler.(3) Forhandlingerne er afsluttet, og de instrumenter, man har forhandlet sig frem til, vil blive lagt frem til undertegnelse af medlemsstaterne og af regionale organisationer til økonomisk integration med kompetence hertil i Palermo den 12. til 15. december og derefter i De Forenede Nationers hovedsæde i en periode på to år.(4) Medlemsstaterne har givet udtryk for, at de vil undertegne disse instrumenter, så snart der åbnes mulighed herfor i Palermo, og det er vigtigt, at Det Europæiske Fællesskab også får denne mulighed -TRUFFET FØLGENDE AFGØRELSE:Eneste artikel(1) Rådets formand bemyndiges til at udpege personer, der  på Det Europæiske Fællesskabs vegne kan undertegne konventionen om bekæmpelse af grænseoverskridende organiseret kriminalitet samt de tilhørende protokoller om bekæmpelse af menneskehandel, især med kvinder og børn, og smugling af indvandrere til lands, til vands og i luften.(2) Teksterne til konventionen og de to tilhørende protokoller, der blev vedtaget af FN's Generalforsamling ved resolution nr. 25 af 15. november 2000, offentliggøres i De Europæiske Fællesskabers Tidende, når Fællesskabet har tiltrådt dem.Udfærdiget i Bruxelles, den .På Rådets vegneFormand